Peter Ustinov

Peter Alexander Ustinov (egentlig Peter Alexander von Ustinov, født 16. april 1921 i Swiss Cottage i London, død 28. mars 2004 i Genolier i Vaud i Sveits) var en britisk forfatter, skuespiller, regissør og politisk aktivist.

Han mottok Oscar for beste mannlige birolle i filmene Spartacus (1960) og Topkapi (1964). Han mottok også to Golden Globe-priser.

Ustinov var også president i World Federalist Movement fra 1991 og frem til sin død. Han sa en gang: «World Government is not only possible, it is inevitable; and when it comes, it will appeal to patriotism in its truest, in its only sense, the patriotism of men who love their national heritages so deeply that they wish to preserve them in safety for the common good».

Privatliv
Ustinov var gift tre ganger - først med Isolde Denham (1920–1987), datter av Reginald Denham og Moyna Macgill. Ekteskapet varte fra 1940 til deres skilsmisse i 1950, og de hadde ett barn, datteren Tamara Ustinov som også ble skuespiller. Isolde var halvsøsteren til Angela Lansbury, som spilte mot Ustinov i Mord på Nilen. Hans andre ekteskap var med Suzanne Cloutier, som varte fra 1954 til deres skilsmisse i 1971. De hadde tre barn: to døtre, Pavla Ustinov og Andrea Ustinov, og en sønn, Igor Ustinov . Hans tredje ekteskap var med Helene du Lau d'Allemans, som varte fra 1972 til hans død i 2004. Ustinovs far Jona von Ustinov var tysk statsborger med tysk far og russisk mor.

Ustinov snakket flytende engelsk, fransk, tysk, italiensk, russisk og spansk. I tillegg snakket han noe tyrkisk og gresk.

På slutten av 1960-tallet ble han sveitsisk statsborger for å unngå det britiske skattesystemet, som på den tiden beskattet inntektene til de velstående med opp til 90 prosent.

 Filmografi (utvalg) 
 1954 – Egypteren Sinuhe
 1960 – Spartacus
 1961 – Generalens lille hemmelighet
 1964 – Topkapi
 1978 – Jesus fra Nasaret (TV)
 1978 – Mord på Nilen
 1992 – Lorenzos olje

 Referanser 

 Eksterne lenker 





Kategori:Sveitsiske skuespillere
Kategori:Order of the British Empire (CBE)
Kategori:Ordre des Arts et des Lettres
Kategori:Oscar-vinnere (birolle)
Kategori:Emmy-vinnere
Kategori:Grammy Award-vinnere
Kategori:Personer fra London